
Изх.№………………….…/…………………..2022 г.

ДО

ОБЩИНСКИ СЪВЕТ

ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Одобрение на Програма за управление на отпадъците на Община Златоград за периода 2021-2028 г.

УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Програмата за управление на отпадъците (ПУО) на Община Златоград 2021-2028 г., е изготвена на основание чл. 52 от Закона за управление на отпадъците. Обхватът и съдържанието на документа са изготвени в съответствие с Националния план за управление на отпадъците (НПУО) 2021-2028 г. и Методическите указания за разработване на общински/регионални програми за управление на отпадъците, издадени със Заповед № РД-883/23.09.2021 г. на Министъра на околната среда и водите.
След издаване на заповедта на Министъра на околната среда и водите, относно методическите указания за разработване на общинските програми, през месец октомври 2021 г., Община Златоград възложи разработването на програмата за управление на отпадъците. След представянето за  разглеждане на разработения проект на програмата, в детайли и по същество, от експерти в Общинска администрация Златоград и след проведени разговори с РИОСВ Смолян, документът е връщан на Изпълнителя за допълване и корекции. През месец август е получен окончателния вариант, като в началото на септември 2022 г. проектът на Програмата е публикуван на официалната интернет страница на Община Златоград, с цел осигуряване на  обществен достъп. След изтичане на едномесечния срок, Програмата е изпратена за преценка на необходимостта от извършване на екологична оценка на планове и програми в РИОСВ Смолян. Решение №СМ-18-ЕО/2022 на РИОСВ Смолян, с преценка да не се извършва екологична оценка, е постъпило в Общинска администрация Златоград на 06.12.2022 г. 
В общинската програма са включени дейностите, свързани с отпадъците, изведени и приоритизирани на база идентифицираните проблеми, които ръководството на Община Златоград трябва да реши, за да се постигне екологосъобразното им управление. Разработването на програмата се явява един от най-важните инструменти за прилагането на законодателството по управление на отпадъците на местно ниво.
Програмата за управление на отпадъците представлява елемент от цялостната система за планиране развитието на общината, региона и страната. 
При разработването на програмата са взети предвид анализите и предвижданията на следните национални планове, както и програмни документи на национално и регионално ниво:

· Национален план за управление на отпадъците 2021-2028 г., вкл. Национална програма за предотвратяване образуването на отпадъци и Подпрограма за предотвратяване образуването на хранителни отпадъци,

· Стратегия и План за действие за преход към кръгова икономика на Република България за периода 2021-2027 г. (в процес на изготвяне);

· Национална програма за развитие на България 2030;

· Програма „Околна среда 2021-2027 г.“ /одобрена от Европейската комисия през октомври 2022  г./;

· Програма за управление на Община Златоград 2019 – 2023 г.;

· Програма за управление на отпадъците 2016-2020 г.

Програмата за управление на отпадъците (ПУО) на Община Златоград, 2021-2028 г. представлява един от най-важните инструменти за прилагане на законодателството за отпадъците на местно ниво. Програмата ще допринесе за устойчивото развитие на Община Златоград чрез реализиране на мерки, които ще доведат до намаляване на въздействията върху околната среда, причинени от генерираните отпадъци, подобряване ефективността на използване на отпадъците като ресурс и др. Целите, заложени в Програмата за управление на отпадъците, кореспондират със ЗУО и НПУО 2021-2028 г. и ще подпомогнат Общината в изпълнение на своите ангажименти по отношение управлението на отпадъците.
Настоящата програма за управление на отпадъците се разработва за периода 2021-2028 г. 
Програмата включва 3 стратегически цели, съпътствани от 6 оперативни цели, 5 програми и 2 подпрограми. Разпределението на мерките и дейностите във времето и тяхното финансово осигуряване са отразени в План за действие към всяка една от програмите/подпрограмите.

Целите на проекта и съответните програми/подпрограми на Програма за управление на отпадъците на Община Златоград, 2021-2028 г. са следните:
Стратегически цели:
· Цел 1.: Намаляване на вредното въздействие на отпадъците чрез предотвратяване образуването им и насърчаване на повторното им използване.
· Цел 2: Увеличаване на количествата на рециклираните и оползотворени отпадъци.
· Цел 3: Намаляване на количествата и на риска от депонираните битови отпадъци.
Оперативни цели:

· Оперативна цел 1: Средногодишно за периода на програмата темпът на нарастване на отпадъците е по-малък от темпа на нарастване на БВП.

· Оперативна цел 2: Намаляване на количеството на образуваните хранителни отпадъци.
· Оперативна цел 3: До 2025 г. подготовката за повторна употреба и рециклиране на битови отпадъци да се увеличи до най-малко 55%.

· Оперативна цел 4: До 2028 г. подготовката за повторна употреба и рециклирането на битови отпадъци да се увеличи най-малко до 58%.
· Оперативна цел 5: До 2025 г. количеството на депонираните отпадъци да бъде намалено до 50% от общото количество образувани битови отпадъци.

· Оперативна цел 6: До 2028 г. количеството на депонираните отпадъци да бъде намалено до 30% от общото количество образувани битови отпадъци. 
Програми и подпрограми:  
· Програма за предотвратяване образуването на отпадъци 

· Програма за достигане на целите за подготовка за повторна употреба и за рециклиране на битовите отпадъци

· Програма за достигане на целите за рециклиране и оползотворяване на строителните отпадъци и отпадъци от разрушаване на сгради

· Програма за достигане на целите за рециклиране и оползотворяване на МРО
· Програма за намаляване на количествата и на риска от депонираните битови отпадъци.

· Подпрограма за предотвратяване на образуването на хранителни отпадъци. Подпрограма за управление на опаковките и отпадъците от опаковки.
Планирани дейности (мерки) за програмния период са:

· Въвеждане на метод за справедливо определяне на таксата за битови отпадъци, според реално формирано количество отпадъци;
· Извършване на актуален морфологичен анализ на смесените битови отпадъци към 2024 г.;

· Изпълнение на непрекъснати целенасочени кампании за разясняване и предоставяне на информация за политиките по предотвратяване образуването на отпадъци;

· Включване на критерии за защита на околната среда и предотвратяване образуването на отпадъци, в обявите за търгове и в договорите съгласно Наръчника за екологичните обществени поръчки, публикуван от Комисията на 29 октомври 2004 г.;

· Обособяване на център за подготовка за повторна употреба/ поправка и ремонт;

· Намаляване на отпадъците от хартия и други офис консумативи, чрез изпълнение на националните и секторни програмни документи за „електронно управление;

· Изготвяне и прилагане на планове за предотвратяване образуването на отпадъци в общински, социални, здравни, образователни и други общински звена и предприятия;

· Продължаване и разширяване на участието на НПО, училища, общини и други централни и регионални институции и бизнес организации в Европейската седмица за намаляване на отпадъците;

· Повишаване на осведомеността относно практиките и поведението във връзка с устойчивото потребление, кръговата икономика, мониторинга на отпадъците, както и информационни и разяснителни кампании за заинтересованите страни и населението;

· Минимизиране поставянето на вендинг машини в обществени сгради; 

· Поставяне на диспенсъри за вода в обществени сгради;

· Създаване на „павилиони – библиотеки“ за заемане и размяна на книги;

· Създаване на еко-паркове за размяна на строителни материали;

· Изготвяне и прилагане на планове за предотвратяване образуването на хранителни отпадъци в общински, социални, здравни, образователни и други общински звена и предприятия, общински пазари и др., където се образуват хранителни отпадъци;

· Изграждане на система за събиране на отпадъците от храни, която да разшири съществуващата вече изградена система за събиране на отпадъци от общински обекти, пазари и тържища;

· Изпълнение на целенасочени кампании за разясняване  и предоставяне на информация за ПО на хранителни отпадъци на територията на общината, в т.ч. относно значението на "Най-добър до" и "Годен до" на търговските хранителни продукти;

· Създаване на център за подготовка за повторна употреба и поправка и/или друг начин за предотвратяване на отпадъците;

· Широко информиране на населението за точните местонахождения на площадките за безвъзмездно предаване на разделно събрани отпадъци, вид и количество на отпадъците, които да се оставят на тези площадки и др.;

· Провеждане на информационни кампании за разделно събиране, подготовка за повторна употреба и рециклиране на битовите отпадъци като ресурси в съответствие с мерките, предвидени в настоящата програма;

· Ежегодно провеждане на поне две кампании за разделно събиране на отпадъци от стара хартия и други материали (напр. в края и началото на учебната година);

· Изготвяне на годишни планове и годишни отчети за осъществяване на контрол от Общината за изпълнение на изискванията на Общинската наредба за управление на отпадъците относно разделното събиране и подготовката за повторна употреба на битовите отпадъци;

· Актуализиране на общинската Наредба за управление на отпадъците;

· Организиране на разделното събиране на опасните битови отпадъци извън обхвата на наредбите по чл. 13, ал. 1 от ЗУО и предаването им за оползотворяване и/или обезвреждане;

· Обособяване на мобилни пунктове за събиране на опасни отпадъци от домакинствата;

· Изграждане на собствена площадка за временно съхранение на разделно събраните отпадъци по схемата „от врата до врата“;

· Подготовка и изпълнение на проект за системи/ съоръжения/ инсталации за селективно разрушаване, подготовка, рециклиране и оползотворяване на строителните отпадъци и за производство на рециклирани строителни материали;

· Прилагане на контрол за изпълнение изискванията на ЗУО относно строителните отпадъци и Наредбата за строителните отпадъци;

· Провеждане на социологическо проучване за мнението, нагласите, подобряване на познанията и разширяване на участието на населението в системите за разделно събиране на отпадъците;

· Изпълнение на информационни кампании за обществеността от организациите по оползотворяване (ОО) на МРО от одобрените им програми;

· Разширяване на системите за разделно събиране на отпадъците от опаковки с оглед новите цели за рециклиране и оползотворяване на отпадъците от опаковки;

· Провеждане на информационни кампании за предотвратяване отпадъците от опаковки, разделно събиране и рециклирането им;

· Изграждане на депа за битови отпадъци/ допълнителни клетки и друга площадкова инфраструктура;

· Предотвратяване на изхвърлянето на отпадъци на неразрешените за целта места и/или създаването на незаконни сметища и организиране на почистването им;

· Екологосъобразно обезвреждане на излезели от употреба и негодни препарати за растителна защита. 

· Реализиране на проекта за рекултивация на старото общинско депо.
На основание чл.85, ал.4 и ал.5 от ЗООС и чл.14, ал.1, ал.2 и ал.3 от Наредбата за условията и реда за извършване на екологична оценка е постановено Решение №СМ-18-ЕО/2022 на Директора на РИОСВ – Смолян, с което е преценено да не се извършва екологична оценка на Програма за управление на отпадъците на Община Златоград 2021-2028 г.
На основание чл. 26, ал. 2 от Закона за нормативните актове и чл.52, ал.7 от ЗУО, проектът на програмата е публикуван на 07.09.2022 г. на официалната интернет страница на Община Златоград, с цел осигуряване на  обществен достъп. В Общинска администрация Златоград, в едномесечния срок, няма внесени предложения и становища по проекта.
Във връзка с гореизложеното, предлагам следния проект за 

Р Е Ш Е Н И Е:
На основание чл.21, ал1, т.12 и т.23 от Закона за местното самоуправление и местната администрация, чл.52, ал.8 от Закона за управление на отпадъците, Общински съвет Златоград 
Р Е Ш И:

1. Приема Програма за управление на отпадъците на Община Златоград за периода 2021-2028 г. Програмата влиза в сила, в тридневен срок, след публикуването и на официалния сайт на Община Златоград. 
2. Възлага на Кмета на Община Златоград изпълнение на програмата.

Приложения:
 Проект на Програма за управление на отпадъците на Община Златоград за периода 2021-2028 г.
Анализ на състоянието на управлението на отпадъците.
Изготвяне на прогнози.
С уважение,

МИРОСЛАВ ЯНЧЕВ   
Кмет на Община Златоград
Изготвил:   
Яна Хаджиева
техн. ръководител дейност „Чистота”

Съгласували: 
Любомир Ангелов

Директор на дирекция ХД, Б,О и ООС,
той и секретар на МКБППМН

Асен Черешаров

Гл.юрисконсулт, ПИ и ЛЗЛД




В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

